**Anexa 10.1\_Indicatori și coduri de intervenție\_ *Intervenția Regională 3.1A Eficiență energetică în clădiri rezidențiale***

1. **Indicatori aferenți proiectului**

Beneficiarii vor completa secțiunile cererilor de finanțare cu privire la indicatori, astfel:

1. **Se vor** **prelua** indicatorii aferenți POR 2014-2020 luând în considerare instrucțiunile de completare descrise mai jos și selectând din nomenclator tipul de indicator.
2. **Se vor** **completa** indicatorii aferenți PR Vest 2021-2027, având în vedere definițiile și modul de completare descris în coloana ”Instrucțiuni de completare”.

|  |  |  |  |
| --- | --- | --- | --- |
| **Program** | **Denumire indicator** | **Tip de indicator** | **Instrucțiuni de completare** |
| **POR 2014-2020** | **1S6 Consumul de energie finală în sectorul rezidențial (Mtep)** | Indicator POR aferent priorității de investiție – pentru POR 2014-2020 | **Nu se cuantifică** **și nu se raportează** de către beneficiar |
| **POR 2014-2020** | **CO34** Scăderea anuală estimată a gazelor cu efect de seră (echivalent tone de CO2) | Indicator de realizare POR 2014-2020 | **Nu se cuantifică și nu se raportează de către beneficiar**, având în vedere că valoarea acestuia reprezintă de fapt diferența între valoarea țintă și valoarea de bază estimate pentru indicatorul **RCR 29.**  Se vor respecta instrucțiunile de completare aferente indicatorului RCR 29. |
| **POR 2014-2020** | **CO31** Numărul gospodăriilor cu o clasificare mai bună a consumului de energie (nr. gospodării) | Indicator de realizare POR 2014-2020 | **Nu se cuantifică și nu se raportează** de către beneficiar, având în vedere că este similar indicatorului de realizare aferent PR Vest 2021-2027, respectiv **RCO 18.**  Se vor respecta instrucțiunile de completare aferente indicatorului RCO 18. |
| **POR 2014-2020** | Scăderea consumului anual de energie primară (kwh/an) | Indicator suplimentar proiect pentru POR 2014-2020 | **Nu se cuantifică și nu se raportează de către beneficiar**, având în vedere că valoarea acestuia reprezintă de fapt diferența între valoarea țintă și valoarea de bază estimate pentru indicatorul **RCR 26.**  Se vor respecta instrucțiunile de completare aferente indicatorului RCR 26. |
| **POR 2014-2020** | Scăderea consumului anual specific de energie pentru încălzire (kwh/m2/an) | Indicator suplimentar proiect pentru POR 2014-2020  Indicator suplimentari proiect pentru PR Vest 2021-2027 | Beneficiarul va completa secțiunea *Indicatori suplimentari proiect* cu valoarea indicatorului, așa cum a fost asumată în contractul de finanțare încheiat în cadrul POR 2014-2020.  Indicatorii vor face obiectul monitorizării. |
| **POR 2014-2020** | Scăderea consumului anual specific de energie (kwh/m2/an) | Indicator suplimentar proiect pentru POR 2014-2020  Indicator suplimentari proiect pentru PR Vest 2021-2027 | Beneficiarul va completa secțiunea *Indicatori suplimentari proiect* cu valoarea indicatorului, așa cum a fost asumată în contractul de finanțare încheiat în cadrul POR 2014-2020.  Indicatorii vor face obiectul monitorizării. |
| **PR Vest 2021-2027** | **RCO 18** Locuințe cu performanță energetică îmbunătățită (locuințe) | Indicator de realizare la nivel de proiect în cadrul PR Vest 2021-2027 | Beneficiarul va selecta indicatorul din secțiunea *Indicatori de realizare și de rezultat* și **va completa cu valoarea asumată pentru indicatorul** **CO31,** la nivel de proiect**,** aferent POR 2014-2020.  **Definiție și mod de completare:**  Se referă numărul de locuințe cu performanțe energetice îmbunătățite datorită sprijinului financiar oferit.  Valoarea indicatorului la începutul implementării proiectului este zero.  Valoarea indicatorului înregistrată la finalul implementării proiectului reprezintă numărul de locuințe cu performanțe energetice îmbunătățite datorită sprijinului financiar oferit. |
| **PR Vest 2021-2027** | **RCO 74** Populația vizată de proiecte derulate în cadrul strategiilor de dezvoltare teritorială integrată (persoane) | Indicator de realizare la nivel de proiect în cadrul PR Vest 2021-2027 | Beneficiarul va selecta indicatorul din secțiunea *Indicatori de realizare și de rezultat.*  **Definiție și mod de completare:**  Se referă la numărul de persoane acoperite de proiecte sprijinite de fonduri în cadrul strategiilor de dezvoltare teritorială integrată.  Se va menționa numărul de persoane aferent localității la care se face referire în SIDU/Strategia de dezvoltare economică, socială și de mediu a Văii Jiului. |
| **PR Vest 2021-2027** | **RCO 75** Strategii de dezvoltare teritorială integrată care beneficiază de sprijin (contribuții) | Indicator de realizare la nivel de proiect în cadrul PR Vest 2021-2027 | Beneficiarul va selecta indicatorul din secțiunea *Indicatori de realizare și de rezultat.*  **Definiție și mod de completare:**  Se referă la numărul de contribuții la strategiile de dezvoltare teritorială integrată raportate de fiecare obiectiv specific care contribuie din fonduri în conformitate cu articolul 28 literele (a) și (c) din RDC.  **Se va completa valoarea 1** aferenta strategiei de dezvoltare teritorială integrată la care face referire proiectul |
| **PR Vest 2021-2027** | **RCR 26** Consum anual de energie primară (din care: al locuințelor, clădirilor publice, întreprinderilor etc.) (MWh/an) | Indicator de rezultat la nivel de proiect în cadrul PR Vest 2021-2027 | Beneficiarul va selecta indicatorul din secțiunea *Indicatori de realizare și de rezultat.*  **Definiție și mod de completare:**  Se referă la Consumul total anual de energie primară pentru locuințele aferente componentei propusă spre finanțare.  Valoarea indicatorului la începutul implementării proiectului reprezintă valoarea calculată iniţial pentru clădire (precizată în Raportul de audit energetic).  Valoarea indicatorului înregistrată la finalul implementării proiectului reprezintă valoarea calculată pentru clădire după implementarea măsurilor/pachetelor de măsuri propuse în Raportul de audit energetic.  Valorile se vor completa pornind de la informațiile deja existente fie în cadrul unor secțiuni ale cererii de finanțare (”Rezultate așteptate”), fie în cadrul documentației tehnico-economice, aferente proiectului depus în cadrul POR 2014-2020. Se va completa valoarea la nivel proiect, însumând valorile estimate la nivel de componentă.  Diferența dintre valoarea țintă și valoarea de bază trebuie să corespundă valorii indicatorului suplimentar *Scăderea consumului anual de energie primară (kwh/an)* asumată în cererea de finanțare depusă în cadrul POR 2014-2020. |
| **PR Vest 2021-2027** | **RCR 29** Emisii de gaze cu efect de seră estimate (Tone CO2 echivalent/an) | Indicator de rezultat la nivel de proiect în cadrul PR Vest 2021-2027 | Beneficiarul va selecta indicatorul din secțiunea *Indicatori de realizare și de rezultat.*  **Definiție și mod de completare:**  Se referă la valoarea totală estimată a emisiilor de gaze cu efect de seră a entităților sau proceselor sprijinite.  Valoarea indicatorului la începutul implementării proiectului reprezintă valoarea calculată iniţial pentru clădire (precizată în Raportul de audit energetic).  Valoarea indicatorului înregistrată la finalul implementării proiectului reprezintă valoarea calculată pentru clădire după implementarea măsurilor/pachetelor de măsuri propuse în Raportul de audit energetic.  Valorile se vor completa pornind de la informațiile deja existente fie în cadrul unor secțiuni ale cererii de finanțare (”Rezultate așteptate”), fie în cadrul documentației tehnico-economice, aferente proiectului depus în cadrul POR 2014-2020. Se va completa valoarea la nivel proiect, însumând valorile estimate la nivel de componentă.  Diferența dintre valoarea țintă și valoarea de bază trebuie să corespundă valorii indicatorului **CO34** asumată în cererea de finanțare depusă în cadrul POR 2014-2020. |

1. **Coduri de intervenție**

**Domeniu de intervenție**: se selectează din nomenclator domeniul de intervenție aplicabil:

|  |  |  |
| --- | --- | --- |
| **Activități eligibile** | **Domeniu de intervenție** | **Cod** |
| **Activități aferente creșterii eficienței energetice:** reabilitarea termică a elementelor de anvelopă a clădirii; îmbunătățirea sistemului tehnic al clădirii; alte intervenții aferente măsurilor conexe care contribuie la implementarea proiectului;activități aferente serviciilor de proiectare, consultanță pentru elaborarea cererii de finanțare și managementului implementării proiectului, auditului financiar al proiectului, informării și publicității. | Renovarea fondului locativ existent în vederea creșterii eficienței energetice, proiecte demonstrative și măsuri de sprijin care respectă criteriile de eficiență energetică | **042** |
| **Activități aferente creșterii eficienței energetice** legate de utilizarea surselor regenerabile de producere de energie - energia solară. | Energie din surse regenerabile: energie solară | **048** |

Pentru activitățile rămase de etapizate care nu au corespondent în codurile de intervenție menționate, valorile eligibile se vor încadra pe codul de intervenție care corespunde activității dominante a proiectului.

**Buget eligibil**: se completează valoarea corespunzătoare pentru domeniul/domeniile de intervenție selectat/e. Având în vedere că se selectează mai multe domenii de intervenție, suma valorilor eligibile corespunzătoare fiecărui domeniu de intervenție trebuie să fie egală cu valoarea totală eligibilă a proiectului.

1. **Buget – dimensiune punere în practică teritorială**

**Abordare mecanism aplicare teritorială**/**Tip mecanism de aplicare teritorială**:

* Pentru proiectele din municipii și orașe la câmpul ”Abordare mecanism aplicare teritorială” se selectează ”Alte tipuri de instrumente teritoriale”, la ”Tip mecanism de aplicare teritorială” se selectează fie opțiunea ,,Municipii, orașe și suburbii”, fie opțiunea ,,Zone urbane funcționale”, după caz, şi se introduce valoarea eligibilă a proiectului.
* Pentru proiectele din ITI Valea Jiului la câmpul ”Abordare mecanism aplicare teritorială” se selectează ”Investiții teritoriale integrate”, la ”Tip mecanism de aplicare teritorială” se selectează opțiunea ,,Municipii, orașe și suburbii” şi se introduce valoarea eligibilă a proiectului.

**Buget eligibil**: se completează valoarea totală eligibilă a proiectului.

1. **Buget – Activitate economică**

**Activitate economică**: se selectează din nomenclator activitatea aplicabilă: *Activități legate de mediu*.

**Buget eligibil**: se completează valoarea totală eligibilă a proiectului.