**Anexa 10.4\_Indicatori și coduri de intervenție\_ *Intervenția Regională 4.1 Mobilitate urbană sustenabilă***

1. **Indicatori aferenți proiectului**

Beneficiarii vor completa secțiunile cererilor de finanțare cu privire la indicatori, astfel:

1. **Se vor** **prelua** indicatorii aferenți POR 2014-2020 luând în considerare instrucțiunile de completare descrise mai jos și selectând din nomenclator tipul de indicator.
2. **Se vor** **completa** indicatorii aferenți PR Vest 2021-2027, având în vedere definițiile și modul de completare descris în coloana ”Instrucțiuni de completare”.

|  |  |  |  |
| --- | --- | --- | --- |
| **Program** | **Denumire indicator** | **Tip de indicator** | **Instrucțiuni de completare** |
| **POR 2014-2020** | **1S10** Emisii GES provenite din transportul rutier (Mii tone echivalent CO2/an) | Indicator POR aferent priorității de investiție – pentru POR 2014-2020 | **Nu se cuantifică și nu se raportează de către beneficiar.** |
| **POR 2014-2020** | **1S9** Pasageri transportați in transportul public urban în România (pasageri) | Indicator POR aferent priorității de investiție – pentru POR 2014-2020 | **Nu se cuantifică și nu se raportează de către beneficiar.** |
| **POR 2014-2020** | **1S11** Operațiuni implementate destinate transportului public nemotorizat (operațiuni) | Indicator de realizare POR 2014-2020  Indicator suplimentar proiect pentru PR Vest 2021-2027 | Beneficiarul va completa secțiunea *Indicatori suplimentari proiect* cu valoarea indicatorului, așa cum a fost asumată în contractul de finanțare.  Indicatorul va face obiectul monitorizării. |
| **POR 2014-2020** | **1S12** Operațiuni implementate destinate reducerii emisiilor de CO2 (altele decât cele pentru transport public si nemotorizat) (operațiuni) | Indicator de realizare POR 2014-2020  Indicator suplimentar proiect pentru PR Vest 2021-2027 | Beneficiarul va completa secțiunea *Indicatori suplimentari proiect* cu valoarea indicatorului, așa cum a fost asumată în contractul de finanțare.  Indicatorul va face obiectul monitorizării. |
| **POR 2014-2020** | **CO15** Transport urban: Lungimea totală a liniilor de tramvai si de metrou noi sau îmbunătățite (Km) | Indicator de realizare POR 2014-2020 | **Nu se cuantifică și nu se raportează** de către beneficiar, având în vedere că este similar indicatorului de realizare aferent PR Vest 2021-2027, respectiv **RCO 55** sau **RCO 56** în funcție de tipologia liniilor, noi sau modernizate.  Se vor respecta instrucțiunile de completare aferente indicatorului RCO 55/RCO 56. |
| **POR 2014-2020** | **CO37** Dezvoltare urbana: Populație care trăiește în zonele cu strategii de dezvoltare urbana integrate (persoane) | Indicator de realizare POR 2014-2020 | **Nu se cuantifică și nu se raportează** de către beneficiar, având în vedere că este similar indicatorului de realizare aferent PR Vest 2021-2027, respectiv **RCO 74**  Se vor respecta instrucțiunile de completare aferente indicatorului RCO 74. |
| **PR Vest 2021-2027** | **RCO 55** - Lungimea liniilor noi de tramvai și metrou | Indicator de realizare la nivel de proiect în cadrul PR Vest 2021-2027 | Beneficiarul va selecta indicatorul din secțiunea *Indicatori de realizare și de rezultat* și **va completa cu valoarea asumată pentru indicatorul CO15**, aferent POR 2014-2020, în funcție de tipologia lucrărilor.  **Definiție și mod de completare:**  Lungimea liniilor de tramvai nou construite, finanțate de proiectele sprijinite.  Valoarea indicatorului la începutul implementării proiectului este zero.  Valoarea indicatorului înregistrată la finalizarea proiectului, respectiv data efectuării ultimei plăți de către finanțator în cadrul contractului de finanțare, reprezintă lungimea totală a liniilor de tramvai nou construite, calculată în km linie simplă. |
| **PR Vest 2021-2027** | **RCO 56** - Lungimea liniilor de tramvai și metrou reconstruite sau modernizate | Indicator de realizare la nivel de proiect în cadrul PR Vest 2021-2027 | Beneficiarul va selecta indicatorul din secțiunea *Indicatori de realizare și de rezultat* și **va completa cu valoarea asumată pentru indicatorul CO15**, aferent POR 2014-2020, în funcție de tipologia lucrărilor.  **Definiție și mod de completare:**  Lungimea liniilor de tramvai reconstituite sau modernizate finanțate de proiectele sprijinite. Indicatorul acoperă și liniile urbane/suburbane.  În cazul intervențiilor pe liniile de tramvai, lungimea trebuie interpretată în termeni de lungime a liniei. Reconstruirea și modernizarea se referă la orice intervenție semnificativă care nu echivalează cu întreținere sau reparații.  Valoarea indicatorului la începutul implementării proiectului este zero.  Valoarea indicatorului înregistrată la finalizarea proiectului, respectiv data efectuării ultimei plăți de către finanțator în cadrul contractului de finanțare, reprezintă lungimea totală a liniilor de tramvai modernizate, calculată în km linie simplă. |
| **PR Vest 2021-2027** | **RCO 57** - Capacitatea materialului rulant ecologic pentru transportul public colectiv (pasageri) | Indicator de realizare la nivel de proiect în cadrul PR Vest 2021-2027 | Beneficiarul va selecta indicatorul din secțiunea *Indicatori de realizare și de rezultat.*  **Definiție și mod de completare:**  Capacitatea de pasageri a materialului rulant ecologic pentru transportul public colectiv finanțat prin proiectele sprijinite. Capacitatea este conform specificațiilor producătorului și include numărul maxim de pasageri așezați și în picioare. Materialul rulant ecologic include transportul public colectiv cu emisii reduse sau zero de carbon (autobuze, troleibuze, tramvaie, metrouri etc.).  Valoarea indicatorului la începutul implementării proiectului este zero.  Beneficiarul va completa secțiunea *Indicatori de realizare și de rezultat*, utilizând informațiile deja existente fie în cadrul unor secțiuni ale cererii de finanțare, fie în cadrul documentației tehnico-economice. |
| **PR Vest 2021-2027** | **RCO 58** - Piste ciclabile care beneficiază de sprijin | Indicator de realizare la nivel de proiect în cadrul PR Vest 2021-2027 | Beneficiarul va selecta indicatorul din secțiunea *Indicatori de realizare și de rezultat.*  **Definiție și mod de completare:**  Lungimea infrastructurii dedicate ciclismului nou construită sau semnificativ modernizată prin proiectele susținute.  Infrastructura dedicată pentru ciclism include piste pentru ciclism separate de drumuri pentru traficul vehiculelor sau de alte părți ale aceluiași drum prin mijloace structurale (borduri, bariere), străzi de biciclete, tuneluri pentru biciclete etc. Pentru infrastructura de ciclism cu benzi unidirecționale separate (ex: de fiecare parte a unui drum), lungimea se măsoară ca lungime a benzii.  Valoarea indicatorului la începutul implementării proiectului este zero.  Beneficiarul va completa secțiunea *Indicatori de realizare și de rezultat*, utilizând informațiile deja existente fie în cadrul unor secțiuni ale cererii de finanțare – *Rezultate așteptate* (ex. lungimea pistelor/traseelor pentru bicilete construite/modernizate/extinse), fie în cadrul documentației tehnico-economice aferente perioadei de programare 2014-2020. |
| **PR Vest 2021-2027** | **RCO 59** - Infrastructuri pentru combustibili alternativi (puncte de realimentare / reîncărcare) | Indicator de realizare la nivel de proiect în cadrul PR Vest 2021-2027 | Beneficiarul va selecta indicatorul din secțiunea *Indicatori de realizare și de rezultat*  **Definiție și mod de completare:**  Numărul de puncte de alimentare/reîncărcare (noi sau modernizate) pentru vehicule ecologice finanțate prin proiectele susținute.  Un punct de reîncărcare este o interfață care este folosită pentru încărcarea sau schimbarea bateriei unui vehicul electric. Un punct de realimentare este o instalație fixă sau mobilă de realimentare pentru furnizarea de combustibil alternativ. .  Beneficiarul va completa secțiunea *Indicatori de realizare și de rezultat*, utilizând informațiile deja existente fie în cadrul unor secțiuni ale cererii de finanțare – *Rezultate așteptate* (ex. stații de reîncarcare electrică achiziționate/instalate/construite pentru autobuzele alimentate electric), fie în cadrul documentației tehnico-economice aferente perioadei de programare 2014-2020. |
| **PR Vest 2021-2027** | **RCO 60** - Orașe și localități cu sisteme de transport urban digitalizate noi sau modernizate | Indicator de realizare la nivel de proiect în cadrul PR Vest 2021-2027 | Beneficiarul va selecta indicatorul din secțiunea *Indicatori de realizare și de rezultat*  **Definiție și mod de completare:**  Numărul de orașe și localități urbane cu sisteme de transport urban digitalizate noi sau modernizate finanțate prin proiecte susținute. Indicatorul acoperă sistemele de transport public pentru pasageri. În contextul acestui indicator, modernizarea se referă la integrarea sistemelor de transport digitalizate, adoptarea de noi tehnologii și alte schimbări semnificative pentru digitalizarea sistemului de transport urban. Întreținerea sau îmbunătățirile marginale sunt excluse.  Indicatorul acoperă, de asemenea, sistemele de transport inteligente, definite ca sisteme în care tehnologiile informației și comunicațiilor sunt aplicate în domeniul transportului rutier, inclusiv al infrastructurii, vehiculelor și utilizatorilor; în managementul traficului și managementul mobilității; precum și pentru interfața cu alte moduri de transport. transport. A se vedea Directiva 2010/40/EU ca referință.  Beneficiarul va completa secțiunea *Indicatori de realizare și de rezultat*, utilizând informațiile deja existente fie în cadrul unor secțiuni ale cererii de finanțare, fie în cadrul documentației tehnico-economice aferente perioadei de programare 2014-2020. |
| **PR Vest 2021-2027** | **RCO 74 -** Populația vizată de proiecte derulate în cadrul strategiilor de dezvoltare teritorială integrată (persoane) | Indicator de realizare la nivel de proiect în cadrul PR Vest 2021-2027 | Beneficiarul va selecta indicatorul din secțiunea *Indicatori de realizare și de rezultat* **și va completa cu valoarea asumată pentru indicatorul CO37**, la nivel de proiect, aferent POR 2014-2020.  **Definiție și mod de completare:**  Se referă la numărul de persoane acoperite de proiecte sprijinite de fonduri în cadrul strategiilor de dezvoltare teritorială integrată.  Se va menționa numărul de persoane aferent localității la care se face referire în SIDU/Strategia de dezvoltare economică, socială și de mediu a Văii Jiului. |
| **PR Vest 2021-2027** | **RCO 75 -** Strategii de dezvoltare teritorială integrată care beneficiază de sprijin (contribuții) | Indicator de realizare la nivel de proiect în cadrul PR Vest 2021-2027 | Beneficiarul va selecta indicatorul din secțiunea *Indicatori de realizare și de rezultat.*  **Definiție și mod de completare:**  Se referă la numărul de contribuții la strategiile de dezvoltare teritorială integrată raportate de fiecare obiectiv specific care contribuie din fonduri în conformitate cu articolul 28 literele (a) și (c) din RDC.  **Se va completa valoarea 1** aferenta strategiei de dezvoltare teritorială integrată la care face referire proiectul |
| **PR Vest 2021-2027** | **RCR 62 -** Număr anual de utilizatori ai transporturilor publice noi sau modernizate (utilizatori/an) | Indicator de rezultat la nivel de proiect în cadrul PR Vest 2021-2027 | Beneficiarul va selecta indicatorul din secțiunea *Indicatori de realizare și de rezultat.*  **Definiție și mod de completare:**  Utilizatori anuali ai transportului public nou sau modernizat finanțat prin proiectele sprijinite. Transportul public acoperă liniile urbane și suburbane, cum ar fi autobuzul, troleibuzul, linii de autobuz de apă. Nu sunt incluse liniile pentru tramvai. Modernizarea transportului public se referă la îmbunătățiri semnificative în ceea ce privește infrastructura, precum și accesul și calitatea serviciilor.  Valoarea de bază a indicatorului este estimată ca număr de utilizatori ai serviciului de transport în anul anterior începerii intervenției, și este zero pentru servicii noi.  Valoarea realizată este estimată ex post ca număr de utilizatori ai serviciului de transport pentru anul de după finalizarea fizică a intervenției.  Beneficiarul va completa secțiunea *Indicatori de realizare și de rezultat*, utilizând informațiile deja existente fie în cadrul unor secțiuni ale cererii de finanțare - *Rezultate așteptate* (ex. creșterea estimată a numărului de pasageri transportați în cadrul sistemelor de transport public de călători, selectând valoarea pentru primul an de implementare a proiectului, ca valoare de bază, respectiv valoarea estimată pentru primul an de după finalizarea implementării proiectului, pentru valoarea realizată), fie în cadrul documentației tehnico-economice aferente perioadei de programare 2014-2020. |
| **PR Vest 2021-2027** | **RCR 63 -** Număr anual de utilizatori ai liniilor de tramvai și de metrou noi sau modernizate (utilizatori/an) | Indicator de rezultat la nivel de proiect în cadrul PR Vest 2021-2027 | Beneficiarul va selecta indicatorul din secțiunea *Indicatori de realizare și de rezultat.*  **Definiție și mod de completare:**  Utilizatorii anuali ai liniilor de tramvai noi sau modernizate finanțate de proiectele susținute. Indicatorul acoperă și liniile urbane și suburbane.  Valoarea de bază a indicatorului reprezintă numărul de utilizatori estimat pentru serviciul de transport în anul anterior începerii intervenției, și este zero pentru servicii noi.  Valoarea realizată este estimată ex post ca număr de utilizatori ai serviciului de transport pentru anul de după finalizarea fizică a intervenției.  Beneficiarul va completa secțiunea *Indicatori de realizare și de rezultat*, utilizând informațiile deja existente fie în cadrul unor secțiuni ale cererii de finanțare - *Rezultate așteptate* (ex. creșterea estimată a numărului de pasageri transportați în cadrul sistemelor de transport public de călători, selectând valoarea pentru primul an de implementare a proiectului, ca valoare de bază, respectiv valoarea estimată pentru primul an de după finalizarea implementării proiectului, pentru valoarea realizată), fie în cadrul documentației tehnico-economice aferente perioadei de programare 2014-2020. |
| **PR Vest 2021-2027** | **RCR 64 -** Numărul anual de utilizatori ai pistelor ciclabile (utilizatori/an) | Indicator de rezultat la nivel de proiect în cadrul PR Vest 2021-2027 | Beneficiarul va completa secțiunea *Indicatori de realizare și de rezultat*.  **Definiție și mod de completare:**  Utilizatorii anuali ai infrastructurii dedicate pentru ciclism finanțate prin proiectele sprijinite.  Valoarea de bază a indicatorului este estimată ca numărul anual de utilizatori ai infrastructurii pentru anul anterior începerii intervenției. Pentru infrastructurile noi, valoarea de bază este zero.  Valoarea realizată este estimată ex-post ca număr de utilizatori care utilizează infrastructura pentru anul după finalizarea fizică a intervenției.  Beneficiarul va completa secțiunea *Indicatori de realizare și de rezultat*, utilizând informațiile deja existente fie în cadrul unor secțiuni ale cererii de finanțare - *Rezultate așteptate* (ex. creșterea estimată a numărului de persoane care utilizează pistele/traseele pentru biciclete construite/modernizate/extinse, selectând valoarea pentru primul an de implementare a proiectului, ca valoare de bază, respectiv valoarea estimată pentru primul an de după finalizarea implementării proiectului, pentru valoarea realizată), fie în cadrul documentației tehnico-economice aferente perioadei de programare 2014-2020. |

1. **Coduri de intervenție**

**Domeniu de intervenție**: se selectează din nomenclator domeniul de intervenție aplicabil:

|  |  |  |
| --- | --- | --- |
| **Activități eligibile** | **Domeniu de intervenție** | **Cod** |
| Construirea, modernizarea, reabilitarea, extinderea infrastructurii de transport urban curate - linii de tramvai și troleibuz  Achiziționarea de echipamente, utilaje, instalații necesare pentru exploatarea și întreținerea infrastructurii de transport public și a flotei mijloacelor de transport public  Dezvoltarea unor soluții de organizare a traficului care facilitează circulația eficientă a transportului public, inclusiv măsuri de siguranță rutieră  Dezvoltarea, extinderea, modernizarea, reconfigurarea stațiilor de transport public, inclusiv a stațiilor și conexiunilor inter-modale | Infrastructuri de transporturi urbane curate | **081** |
| Achiziționarea materialului rulant  Achiziționarea de troleibuze, autobuze, microbuze, de tipul ,,zero emisii”, pentru transport urban curat | Material rulant de transport urban curat | **082** |
| Dezvoltarea și modernizarea infrastructurii pentru transportul nemotorizat: piste de cicliști, inclusiv realizarea de parcări/stații pentru biciclete pe traseul acestora, trasee pietonale generate exclusiv de investițiile în infrastructura de transport public sau transport nemotorizat  Dezvoltarea sistemelor de bike-sharing, achiziția de biciclete sau a altor mijloace de transport ecologice | Infrastructuri pentru bicicliști | **083** |
| Dezvoltarea de sisteme inteligente de transport, e-ticketing, management de trafic, management al flotei, care se adresează/sunt dedicate gestiunii călătorilor și managementului transportului public | Digitalizarea transportului urban | **084** |
| Dezvoltarea infrastructurii de combustibili alternativi/ stații de încărcare pentru acestea: achiziția și instalarea stațiilor de încărcare, proiectare, asistență tehnică și lucrări de construcții pentru branșarea stațiilor de încărcare - în conformitate cu Directiva (UE) 2018/2001 | Infrastructuri pentru combustibili alternativi | **086** |
| Construirea/extinderea/modernizarea/reabilitarea drumurilor publice din limitele administrative ale UAT oraș/municipiu, precum și elementele componente ale acestor drumuri publice: parte carosabilă, piste pentru biciclete, trasee pietonale (trotuare), poduri/pasaje, pasarele, marcaje, semaforizare, treceri de pietoni, aliniamente de arbori, canalizații tehnice pentru rețele etc. | Alte drumuri reconstruite sau modernizate (autostrăzi, drumuri naționale, regionale sau locale) | **093** |

Pentru activitățile rămase de etapizat care nu au corespondent în codurile de intervenție menționate, valorile eligibile se vor încadra pe codul de intervenție care corespunde activității dominante a proiectului.

**Buget eligibil**: se completează valoarea corespunzătoare pentru domeniul/domeniile de intervenție selectat/e. Dacă se selectează un singur domeniu de intervenție, în câmpul „Buget eligibil” se va completa valoarea totală eligibilă a proiectului. Dacă se selectează mai multe domenii de intervenție, suma valorilor eligibile corespunzătoare fiecărui domeniu de intervenție trebuie să fie egală cu valoarea totală eligibilă a proiectului.

1. **Buget – dimensiune punere în practică teritorială**

**Abordare mecanism aplicare teritorială**/**Tip mecanism de aplicare teritorială**:

* Pentru proiectele din municipii și orașe la câmpul ”Abordare mecanism aplicare teritorială” se selectează ”Alte tipuri de instrumente teritoriale”, la ”Tip mecanism de aplicare teritorială” se selectează fie opțiunea ,,Municipii, orașe și suburbii”, fie opțiunea ,,Zone urbane funcționale”, după caz, şi se introduce valoarea eligibilă a proiectului.
* Pentru proiectele din ITI Valea Jiului la câmpul ”Abordare mecanism aplicare teritorială” se selectează ”Investiții teritoriale integrate”, la ”Tip mecanism de aplicare teritorială” se selectează opțiunea ,,Municipii, orașe și suburbii” şi se introduce valoarea eligibilă a proiectului.

**Buget eligibil**: se completează valoarea totală eligibilă a proiectului.

1. **Buget – Activitate economică**

**Activitate economică**: se selectează din nomenclator activitatea aplicabilă: *Transport și depozitare*.

**Buget eligibil**: se completează valoarea totală eligibilă a proiectului.