**Anexa 10.11\_Indicatori și coduri de intervenție\_ *Intervenția Regională 7.1.A Revitalizare și regenerare urbană***

1. **Indicatori aferenți proiectului**

Beneficiarii vor completa secțiunile cererilor de finanțare cu privire la indicatori, astfel:

1. **Se vor** **prelua** indicatorii aferenți POR 2014-2020 luând în considerare instrucțiunile de completare descrise mai jos și selectând din nomenclator tipul de indicator.
2. **Se vor** **completa** indicatorii aferenți PR Vest 2021-2027, având în vedere definițiile și modul de completare descris în coloana ”Instrucțiuni de completare”.

|  |  |  |  |
| --- | --- | --- | --- |
| **Program** | **Denumire indicator** | **Tip de indicator** | **Instrucțiuni de completare** |
| **POR 2014-2020** | **1S69** Indicele dezvoltării umane locale (%) | Indicator POR aferent priorității de investiție – pentru POR 2014-2020 | **Nu se cuantifică și nu se raportează** de către beneficiar. |
| **POR 2014-2020** | **CO39** Dezvoltare urbana: Clădiri publice sau comerciale construite sau renovate în zonele urbane (metri pătrați) | Indicator de realizare POR 2014-2020  Indicator suplimentar proiect pentru PR Vest 2021-2027 | Beneficiarul va completa secțiunea *Indicatori suplimentari proiect* cu valoarea indicatorului, așa cum a fost asumată în contractul de finanțare.  Indicatorul va face obiectul monitorizării. |
| **POR 2014-2020** | **1S68** Clădiri publice construite/ modernizate/ extinse (număr) | Indicator de realizare POR 2014-2020 | **Nu se cuantifică și nu se raportează** de către beneficiar, având în vedere că este similar indicatorului de realizare aferent PR Vest 2021-2027, respectiv **PSO 10.**  Se vor respecta instrucțiunile de completare aferente indicatorului PSO 10. |
| **POR 2014-2020** | **CO38** Dezvoltare urbana: Spațiu deschis creat sau reabilitat în zonele urbane (metri pătrați) | Indicator de realizare POR 2014-2020 | **Nu se cuantifică și nu se raportează** de către beneficiar, având în vedere că este similar indicatorului de realizare aferent PR Vest 2021-2027, respectiv **RCO 114.**  Se vor respecta instrucțiunile de completare aferente indicatorului RCO 114. |
| **POR 2014-2020** | **1S67** Persoane care trăiesc în orașe mici si mijlocii unde s-au implementat strategii de dezvoltare locala (persoane) | Indicator de realizare POR 2014-2020 | **Nu se cuantifică și nu se raportează** de către beneficiar, având în vedere că este similar indicatorului de realizare aferent PR Vest 2021-2027, respectiv **RCO 74**  Se vor respecta instrucțiunile de completare aferente indicatorului RCO 74. |
| **PR Vest 2021-2027** | **RCO 114** Spații deschise create sau reabilitate în zonele urbane (metri pătrați) | Indicator de realizare la nivel de proiect în cadrul PR Vest 2021-2027 | Beneficiarul va selecta indicatorul din secțiunea *Indicatori de realizare și de rezultat* **și va completa cu valoarea asumată pentru indicatorul** **CO38,** la nivel de proiect**,** aferent POR 2014-2020.  **Definiție și mod de completare:**  Suprafața spațiilor publice deschise renovate/nou dezvoltate. Indicatorul include spații publice deschise conform definiției ONU: „toate locurile care sunt proprietate publică sau de uz public, accesibile și cu acces public, gratuit și fără scop de profit”. Spațiile publice deschise pot include parcuri, grădini comunitare, scuaruri, piețe publice, maluri ale râurilor, plaje etc.  Indicatorul nu include intervenții semnificative acoperite de alți indicatori comuni (de exemplu, când obiectivul principal este modernizarea drumurilor, reabilitarea terenului etc.). Întreținerea și reparațiile sunt excluse. Se va completa suprtafața planificată (în metri pătrați) pentru spațiile deschise din zonele urbane sprijinite în proiect. Valoarea realizată reprezintă suprafața spațiilor deschise din zone urbane realizate, și se măsoară la finalizarea și punerea în funcțiune a output-ului din cadrul proiectului sprijinit. |
| **PR Vest 2021-2027** | **RCO 74** Populația vizată de proiecte derulate în cadrul strategiilor de dezvoltare teritorială integrată (persoane) | Indicator de realizare la nivel de proiect în cadrul PR Vest 2021-2027 | Beneficiarul va selecta indicatorul din secțiunea *Indicatori de realizare și de rezultat* **și va completa cu valoarea asumată pentru indicatorul 1S67,** la nivel de proiect, aferent POR 2014-2020.  **Definiție și mod de completare:**  Numărul de persoane acoperite de proiecte susținute de fonduri în cadrul strategiilor de dezvoltare teritorială integrată.  Se va menționa numărul de persoane aferent localității/ zonei de intervenție la care se face referire în SIDU/Strategia de dezvoltare economică, socială și de mediu a Văii Jiului.  Beneficiarul va completa secțiunea *Indicatori de realizare și de rezultat* și va menționa numărul de persoane aferent localității. |
| **PR Vest 2021-2027** | **RCO 75** Strategii de dezvoltare teritorială integrată care beneficiază de sprijin (contribuții) | Indicator de realizare la nivel de proiect în cadrul PR Vest 2021-2027 | Beneficiarul va selecta indicatorul din secțiunea *Indicatori de realizare și de rezultat.*  **Definiție și mod de completare:**  Se referă la numărul de contribuții la strategiile de dezvoltare teritorială integrată raportate de fiecare obiectiv specific care contribuie din fonduri în conformitate cu articolul 28 literele (a) și (c) din RDC.  **Se va completa valoarea 1** aferenta strategiei de dezvoltare teritorială integrată la care face referire proiectul |
| **PR Vest 2021-2027** | **PSO 10** Clădiri publice construite/modernizate/extinse | Indicator de realizare la nivel de proiect în cadrul PR Vest 2021-2027 | Beneficiarul va selecta indicatorul din secțiunea *Indicatori de realizare și de rezultat* **și va completa cu valoarea asumată pentru indicatorul** **1S68,** la nivel de proiect**,** aferent POR 2014-2020.  **Definiție și mod de completare:**  Indicatorul acoperă numărul de clădiri care fac obiectul investiției.  Clădirile publice pot include: centre sociale, muzee, centre culturale, locuințe sociale, centre multifuncționale, teatre de vară, cinematografe și alte tipuri de clădiri ce se regăsesc în proiectelor depuse în cadrul Axei 13 din POR 2014-2020 |
| **PR Vest 2021-2027** | **PSR 07** Utilizatori ai clădirilor publice construite / modernizate / extinse | Indicator de rezultat la nivel de proiect în cadrul PR Vest 2021-2027 | Beneficiarul va selecta indicatorul din secțiunea *Indicatori de realizare și de rezultat*  **Definiție și mod de completare:**  Indicatorul acoperă numărul de beneficiari direcți ai clădirilor publice care fac obiectul investițiilor.  Clădirile publice pot include: centre sociale, muzee, centre culturale, locuințe sociale, centre multifuncționale, teatre de vară, cinematografe și alte tipuri de clădiri ce se regăsesc în proiectelor depuse în cadrul Axei 13 din POR 2014-2020.  Beneficiarii cuantificați sunt beneficiarii direcți ai infrastructurilor, identificați în secțiunea *Grup țintă* sau în secțiunea *Rezultate așteptate* și nu populația localității urbane. |

1. **Coduri de intervenție**

**Domeniu de intervenție**: se selectează din nomenclator domeniul de intervenție aplicabil:

|  |  |  |
| --- | --- | --- |
| **Activități eligibile** | **Domeniu de intervenție** | **Cod** |
| **Activități pentru crearea și modernizarea de noi spații verzi,** inclusiv activități aferente serviciilor de proiectare, consultanței pentru elaborarea cererii de finanțare și managementului implementării proiectului, auditului financiar al proiectului, informării și publicității | Protecția naturii și a biodiversității, patrimoniul natural și resursele naturale, infrastructura verde și cea albastră | **079** |
| Construirea/extinderea/modernizarea/reabilitarea drumurilor publice din limitele administrative ale UAT oraș/municipiu, precum și elementele componente ale acestor drumuri publice: parte carosabilă, piste pentru biciclete, trasee pietonale (trotuare), poduri/pasaje, pasarele, marcaje, semaforizare, treceri de pietoni, aliniamente de arbori, canalizații tehnice pentru rețele etc. | Alte drumuri reconstruite sau modernizate (autostrăzi, drumuri naționale, regionale sau locale) | **093** |
| **Lucrări de modernizare/reabilitare/dotare** **a infrastructurii de învățământ**, indiferent dacă se supun sau nu autorizării | Infrastructură pentru educația și îngrijirea copiilor | **121** |
| **Lucrări de modernizare/reabilitare/dotare** **a infrastructurii de învățământ**, indiferent dacă se supun sau nu autorizării | Infrastructură pentru învățământul primar și secundar | **122** |
| În această categorie sunt incluse activităţile eligibile privind construirea/extinderea/finalizarea/ modernizarea/reabilitarea/dotarea **locuințelor sociale** | Infrastructuri de locuit (altele decât cele pentru migranți, refugiați și persoane care solicită sau se află sub protecție internațională) | **126** |
| În această categorie sunt incluse activităţile eligibile privind construirea/extinderea/finalizarea/ modernizarea/reabilitarea/dotarea **centrelor sociale de zi**; **clădirilor cu funcții recreative** | Alte infrastructuri sociale care contribuie la incluziunea socială în cadrul comunității | **127** |
| Conservarea, protecția, restaurarea și valorificarea durabilă a clădirilor de patrimoniu cultural sau cu funcțiuni culturale. | Protejarea, dezvoltarea și promovarea patrimoniului cultural și a serviciilor culturale | **166** |
| **Activități de amenajare (construire/extindere/modernizare/reabilitare) a spațiilor publice urbane prin reconversie funcțională a spațiilor**, **reconfigurarea geometriei stradale și reorganizarea fluxurilor și funcțiunilor spațiilor publice,** prin investiții în:   1. piețe și piațete publice, zone pietonale, inclusiv transformarea unor străzi urbane în zone pietonale, zone de tip shared space sau cu caracter prioritar pietonal, promenade, splaiuri etc; 2. măsuri și elemente pentru asigurarea conexiunilor de circulație nemotorizată: alei pietonale, trotuare, piste pentru cicliști, scări de acces, podețe, pasarele, poduri pentru circulație nemotorizată, etc. 3. spații și facilități pentru activități recreative, de mici dimensiuni, care deservesc cartierele rezidențiale/zonele centrale/istorice dens populate – altele decât cele situate în parcuri și grădini publice – și care nu implică desfășurarea unei activități economice: locuri de joacă pentru copii, spații pentru sport, spații pentru socializare, inclusiv pentru deținătorii de animale de companie etc.;   reconversia unor areale/terenuri degradate, abandonate, neutilizate sau cu funcțiuni neadecvate/depășite/neutilizate pentru redarea spațiului către cetățeni, prin crearea de spații publice descrise la punctele a), b), c) și care deservesc obligatoriu zona delimitată pentru regenerare urbană; | Regenerarea fizică și securitatea spațiilor publice | **168** |

Pentru activitățile rămase de etapizate care nu au corespondent în codurile de intervenție menționate, valorile eligibile se vor încadra pe codul de intervenție care corespunde activității dominante a proiectului.

**Buget eligibil**: se completează valoarea corespunzătoare pentru domeniul/domeniile de intervenție selectat/e. Dacă se selectează un singur domeniu de intervenție, în câmpul „Buget eligibil” se va completa valoarea totală eligibilă a proiectului. Dacă se selectează mai multe domenii de intervenție, suma valorilor eligibile corespunzătoare fiecărui domeniu de intervenție trebuie să fie egală cu valoarea totală eligibilă a proiectului.

1. **Buget – dimensiune punere în practică teritorială**

**Abordare mecanism aplicare teritorială**/**Tip mecanism de aplicare teritorială**:

* Pentru proiectele din municipii și orașe la câmpul ”Abordare mecanism aplicare teritorială” se selectează ”Alte tipuri de instrumente teritoriale”, la ”Tip mecanism de aplicare teritorială” se selectează fie opțiunea ,,Municipii, orașe și suburbii”, fie opțiunea ,,Zone urbane funcționale”, după caz, şi se introduce valoarea eligibilă a proiectului.
* Pentru proiectele din ITI Valea Jiului la câmpul ”Abordare mecanism aplicare teritorială” se selectează ”Investiții teritoriale integrate”, la ”Tip mecanism de aplicare teritorială” se selectează opțiunea ,,Municipii, orașe și suburbii” şi se introduce valoarea eligibilă a proiectului.

**Buget eligibil**: se completează valoarea totală eligibilă a proiectului.

1. **Buget – Activitate economică**

**Activitate economică**: se selectează din nomenclator **o singură activitate** aplicabilă, în funcție de **componenta dominantă** a activităților rămase de etapizat:

|  |  |
| --- | --- |
| **Activități eligibile** | **Activitate economică** |
| Lucrări de modernizare/amenajare/creare spații verzi, piste de biciclete, alei pietonale, iluminat public, lucrări de amenajare a albiilor râurilor | Activități legate de mediu |
| Lucrări de construire/modernizare/reabilitare, dotare locuințe sociale, centre de zi, centre de bătrâni, cantine sociale | Activități de asistență socială, servicii comunitare, sociale și personale |
| Lucrări de construire/modernizare/reabilitare, dotare centre culturale, muzee, teatre de vară, observatoare, centre de tineret, centre multiculturale, case de cultură | Arte, divertisment, sectoare creative și activități recreative |

**Buget eligibil**: se completează valoarea totală eligibilă a proiectului.