**Anexa 10.12\_Indicatori si coduri de intervenție\_ *Intervenția Regională 7.1.C Patrimoniu Cultural***

1. **Indicatori aferenți proiectului**

Beneficiarii vor completa secțiunile cererilor de finanțare cu privire la indicatori, astfel:

1. **Se vor** **prelua** indicatorii aferenți POR 2014-2020 luând în considerare instrucțiunile de completare descrise mai jos și selectând din nomenclator tipul de indicator.
2. **Se vor** **completa** indicatorii aferenți PR Vest 2021-2027, având în vedere definițiile și modul de completare descris în coloana ”Instrucțiuni de completare”.

|  |  |  |  |
| --- | --- | --- | --- |
| **Program** | **Denumire indicator** | **Tip de indicator** | **Instrucțiuni de completare** |
| **POR 2014-2020** | **1S22** Creșterea numărului de obiective de patrimoniu în stare de conservare foarte buna si buna (obiective) | Indicator POR aferent priorității de investiție – pentru POR 2014-2020 | **Nu se cuantifică** **și nu se raportează** de către beneficiar |
| **POR 2014-2020** | **1S23** Obiective de patrimoniu cultural restaurate (obiective) | Indicator de realizare POR 2014-2020 | **Nu se cuantifică și nu se raportează** de către beneficiar, având în vedere că este similar indicatorului de realizare aferent PR Vest 2021-2027, respectiv **RCO 77.**  Se vor respecta instrucțiunile de completare aferente indicatorului RCO 77. |
| **POR 2014-2020** | **CO09** Turism durabil: Creșterea numărului preconizat de vizite la siturile din patrimoniul cultural și natural și atracțiile care beneficiază de sprijin (vizite/an) | Indicator de realizare POR 2014-2020 | **Nu se cuantifică și nu se raportează de către beneficiar**, având în vedere că valoarea acestuia reprezintă de fapt diferența între valoarea țintă și valoarea de bază estimate pentru indicatorul **RCR 77.** |
| **POR 2014-2020** | Numarul de vizitatori inainte, respectiv dupa interventia asupra obiectivului de patrimoniu care beneficiaza de sprijin | Indicator suplimentar proiect pentru POR 2014-2020 | **Nu se cuantifică și nu se raportează de către beneficiar,** având în vedere că este similar indicatorului RCR 77  Se vor respecta instrucțiunile de completare aferente indicatorului RCR 77. |
| **POR 2014-2020** | Numărul de obiective de patrimoniu restaurate/ protejate/conservate (număr) | Indicator suplimentar proiect pentru POR 2014-2020 | **Nu se cuantifică și nu se raportează de către beneficiar,** având în vedere că este similar indicatorului RCO 77  Se vor respecta instrucțiunile de completare aferente indicatorului RCO 77. |
| **PR Vest 2021-2027** | **RCO 74** - Populația vizată de proiecte derulate în cadrul strategiilor de dezvoltare teritorială integrată | Indicator de realizare la nivel de proiect în cadrul PR Vest 2021-2027 | Beneficiarul va selecta indicatorul din secțiunea *Indicatori de realizare și de rezultat.*  **Definiție și mod de completare:**  Se referă la numărul de persoane acoperite de proiecte sprijinite de fonduri în cadrul strategiilor de dezvoltare teritorială integrată.  Se va menționa numărul de persoane aferent localității la care se face referire în SIDU/Strategia de dezvoltare economică, socială și de mediu a Văii Jiului. |
| **PR Vest 2021-2027** | **RCO 75** - Strategii de dezvoltare teritorială integrată care beneficiază de sprijin | Indicator de realizare la nivel de proiect în cadrul PR Vest 2021-2027 | Beneficiarul va selecta indicatorul din secțiunea *Indicatori de realizare și de rezultat.*  **Definiție și mod de completare:**  Se referă la numărul de contribuții la strategiile de dezvoltare teritorială integrată raportate de fiecare obiectiv specific care contribuie din fonduri în conformitate cu articolul 28 literele (a) și (c) din RDC.  **Se va completa valoarea 1** aferenta strategiei de dezvoltare teritorială integrată la care face referire proiectul |
| **PR Vest 2021-2027** | **RCO 77** Numărul siturilor culturale și turistice care beneficiază de sprijin (situri) | Indicator de realizare la nivel de proiect în cadrul PR Vest 2021-2027 | Beneficiarul va selecta indicatorul din secțiunea *Indicatori de realizare și de rezultat* **și va completa cu valoarea asumată pentru indicatorul** **1S23,** la nivel de proiect**,** aferent POR 2014-2020.  **Definiție și mod de completare:**  Numărul de situri culturale și turistice susținute de fonduri. |
| **PR Vest 2021-2027** | **RCR 77** Număr de vizitatori ai siturilor cultuale și turistice care beneficiază de sprijin (vizitatori/an) | Indicator de rezultat la nivel de proiect în cadrul PR Vest 2021-2027 | Beneficiarul va selecta indicatorul din secțiunea *Indicatori de realizare și de rezultat.*  **Definiție și mod de completare:**  Numărul estimat de vizitatori anuali pentru siturile culturale și turistice sprijinite. Estimarea numărului de vizitatori ar trebui efectuată ex post, **la un an de la finalizarea intervenţiei**. Valoarea de bază a indicatorului reprezintă numărul anual estimat de vizitatori ai siturilor sprijinite pentru anul înaintea începerii intervenției, și este zero pentru situri culturale și turistice noi.  Indicatorul nu acoperă siturile naturale pentru care o estimare precisă a numărului de vizitatori nu este fezabilă.  Diferența dintre valoarea țintă și valoarea de bază trebuie să corespundă valorii indicatorului **CO09** asumată în cererea de finanțare depusă în cadrul POR 2014-2020. |

1. **Coduri de intervenție**

**Domeniu de intervenție**: se selectează din nomenclator domeniul de intervenție aplicabil:

|  |  |  |
| --- | --- | --- |
| **Activități eligibile** | **Domeniu de intervenție** | **Cod** |
| Conservarea, protecția, restaurarea și valorificarea durabilă a monumentelor de arhitectură grupa A din mediul urban. | Protejarea, dezvoltarea și promovarea patrimoniului cultural și a serviciilor culturale | **166** |

Pentru activitățile rămase de etapizate care nu au corespondent în codurile de intervenție menționate, valorile eligibile se vor încadra pe codul de intervenție care corespunde activității dominante a proiectului.

**Buget eligibil**: se completează valoarea corespunzătoare pentru domeniul/domeniile de intervenție selectat/e. Dacă se selectează un singur domeniu de intervenție, în câmpul „Buget eligibil” se va completa valoarea totală eligibilă a proiectului. Dacă se selectează mai multe domenii de intervenție, suma valorilor eligibile corespunzătoare fiecărui domeniu de intervenție trebuie să fie egală cu valoarea totală eligibilă a proiectului.

1. **Buget – dimensiune punere în practică teritorială**

**Abordare mecanism aplicare teritorială**/**Tip mecanism de aplicare teritorială**:

* Pentru proiectele din municipii și orașe la câmpul ”Abordare mecanism aplicare teritorială” se selectează ”Alte tipuri de instrumente teritoriale”, la ”Tip mecanism de aplicare teritorială” se selectează fie opțiunea ,,Municipii, orașe și suburbii”, fie opțiunea ,,Zone urbane funcționale”, după caz, şi se introduce valoarea eligibilă a proiectului.
* Pentru proiectele din ITI Valea Jiului la câmpul ”Abordare mecanism aplicare teritorială” se selectează ”Investiții teritoriale integrate”, la ”Tip mecanism de aplicare teritorială” se selectează opțiunea ,,Municipii, orașe și suburbii” şi se introduce valoarea eligibilă a proiectului.

**Buget eligibil**: se completează valoarea totală eligibilă a proiectului.

1. **Buget – Activitate economică**

**Activitate economică**: se selectează din nomenclator activitatea aplicabilă: *Arte, divertisment, sectoare creative și activități recreative.*

**Buget eligibil**: se completează valoarea totală eligibilă a proiectului.